钦定古今图书集成/明伦汇编/氏族典/第193卷 > 姚一元
## 钦定古今图书集成/明伦汇编/氏族典/第193卷 > 姚一元

按《万姓统谱》：“一元字惟贞，长兴人。嘉靖甲辰进士，授
行人，选御史，謇谔敢言，出按陕西，锄强暴，黜贪墨，民
诣阙保留。再按一年，至今人称名御史。升副使，转江
西左布政使，忤时相，罢归。寻起山东布政使，历顺天
府尹，致仕。一元性刚直，不肯诡随，持己端庄，待人诚
信。归田，闭门读书，一循礼法，见妻子无惰容，人称古
君子。”年七十终，